cyanic-selkie/wikianc huggingface dataset:
Essi Sainio
Seurajoukkueet
Sainion kasvattajaseura on espoolainen FC Kasiysi, jonka lisäksi hän edusti juniorivuosinaan FC Espoota (2000-2003) ja FC Honkaa (2004-2005), Sainion pelaajaura pääsarjatasolla alkoi SM-sarjassa 20.4.2002 ottelussa Vaasan Sport - FC Espoo, missä hän tuli vaihdosta kentälle 66. minuutin kohdalla. Syksyllä 2005 Sainio siirtyi Helsingin Jalkapalloklubiin, missä kuitenkin ehti pelata keväällä 2006 vain viisi SM-sarjapeliä, kunnes siirtyi useaksi vuodeksi ulkomaille. Ensin Saksan mestarijoukkue Turbine Potsdamiin vuonna 2006. Kahden ensimmäisen kauden aikana Potsdam oli kolmas ja kaudella 2008-09 Turbine Potsdamin riveissä tuli Saksan mestaruus ja Saksan Cupin (DFB-Pokal) finaalitappio. Potsdamissa Sainio voitti kaksi Saksan hallimestaruuta vuosina 2008 ja 2009. Kesällä 2009 hän siirtyi Ruotsin Damallsvenskaniin AIK Solnan riveihin, josta palasi seuraavana kesänä takaisin Saksaan SC Freiburgiin toiselle sarjatasolle 2. Bundesliigaan. Ensimmäisellä kaudella Freiburg voitti 2.Bundesliigan (etelä) mestaruuden ja Freiburg nousi takaisin pääsarjaan. Seuraavalla kaudella Sainio oli Bundesliigassa joukkueen paras maalintekijä neljällä maalillaan, vaikka kevätkausi meni loukkaantumiseen. Sainio pelasi Freiburgissa vuoteen 2012 saakka ja oli sen jälkeen poissa pelikentiltä kahden kauden ajan. Vuonna 2015 hän teki paluun Naisten Liigaan HJK:n joukkueessa.
Sarjaotteluiden lisäksi Sainio on pelannut eri seuroissa kansallisissa cup-kilpailuissa seuraavasti: 2002–03 FC Espoo (5 ottelua / 1 maali), 2004 MPS (0/0), 2004–05 Honka Espoo (5/3), 2006 HJK (0/0), 2006–09 Turbine Potsdam (8/4), 2009 AIK Solna (0/0), 2010–12 SC Freiburg (4/1) sekä 2015–21 HJK:ssa (19 ottelua ja 10 maalia). Kausi 2021 Cupin osalta jäi loukkaantumisen vuoksi kokonaan väliin. Kaudella 2022 HJK hävisi loppuottelussa Åland Unitedille 0:2. Yhteensä cup-kilpailuissa 45 ottelua ja 20 maalia (tilanne 02.10.2022). Lisäksi Sainio on pelannut saksalaisessa Turbine Potsdamissa kaksi Naisten Uefa Cupin (nyk. Mestarien liigan) ottelua (0 maalia) kaudella 2006/07. Suomeen paluun jälkeen sekä HJK että Sainio olivat peräti 14 vuotta poissa Eurokentiltä. Marraskuussa 2020 Sainio pelasi koko ottelun Islannissa ottelussa Valur Reykjavik - HJK 3-0, mikä oli Sainion kolmas Euro-ottelu. Kaikkiaan Sainiolle tuli kaudella 2020 täyteen 300 seurajoukkueottelua 29.8.2020 pelatussa ottelussa KuPS–HJK. Naisten Mestarien liigan 1.karsintakierroksella 2020/21 ottelussa Valur Reykjavik - HJK 3-0 Sainio pelasi myös koko ottelun. Sainio on seurajoukkueessaan HJK:ssa ollut kahdesti ehdolla Naisten liigan/Kansallisen liigan parhaan keskikenttäpelaajan palkinnon saajaksi vuosina 2019 ja 2020. Peliuransa aikana Sainiolle tuli yli 30.000 peliminuuttia (liiga, cup, maajoukkue yms), mitä suurempaa määrää ei toistaiseksi ole suomalaisilla maajoukkuepelaajilla ole todettuna.
Sainio osallistui lisäksi HJK:n paluuvuonna 2015 Palloliiton järjestämään valmentajakurssille minkä seurauksena 2017 Sainiolle myönnettiin valmentajan B-lisenssi.
Maajoukkue
Sainion maajoukkueura alkoi 19-vuotiaana Tampereen Ratinan stadionilla 6.5.2006 MM-karsintaottelussa Suomi - Belgia.3-0. Tuossa ottelussa Sainio pelasi täydet minuutit. Sainio loukkaantui kuitenkin nuorten MM-kisoissa 2006 heti perään ja oli jonkin aikaa sivussa maaotteluista. Talvella 2007 Algarven turnauksessa Suomi - Ruotsi ottelussa Sainio loukkaantui uudelleen jo 8. peliminuutilla ja turnaus päättyi siihen. Paluu maajoukkueeseen tapahtui vasta talvella 2008. Sainio on pelannut Suomen naisten jalkapallomaajoukkueessa 54 ottelua. Vuoden 2009 EM-kilpailuissa hän kuului Suomen aloituskokoonpanoon kahdessa alkulohko-ottelussa sekä puolivälieräottelussa Englantia vastaan. Nuorten maajoukkueissa hän pelasi alle 19-vuotiaiden EM-kisoissa kotikisoissa 2004 sekä 2005 Suomen selviytyessä välieriin sekä alle 20-vuotiaiden MM-kisoissa 2006.
Sainio palasi maajoukkueeseen vaihtopelaajana lokakuussa 2020 EM-karsintaotteluun Skotlantia vastaan Helsingin Bolt-Areenalla Suomen voittaessa 1–0. Hänen edellisestä maaottelustaan oli tuolloin kulunut lähes yhdeksän vuotta. Seuraavissa MM-karsinnoissa Sainio pelasi avauksessa 50. maaottelunsa Georgia - Suomi 0–3 (21.10.2021). Edellinen MM-karsintaottelu Sainiolla oli viikkoa vaille 12 vuotta aiemmin (28.10.2009 Portugali - Suomi 0–1). Englannin EM-kisoissa 2022 sekä Essi Sainio että Linda Sällström palasivat lähes 13 vuoden ennätyksellisen pitkän tauon jälkeen EM-kisoihin ottelussa 8.7.2022 Espanja - Suomi 4-1. Linda Sällström teki avausmaalin alle minuutin pelaamisen jälkeen. Sainio tuli kentälle puoliajalla, joten Sainiolle tuli 83 minuuttia pitempi "ennätys" kuin Sällströmille edellisestä EM-lopputurnauspelistä, mikä oli Turussa 3.9.2009 EM-puolivälierä Suomi - Englanti 2-3. Lohkon toisessa ottelussa Tanska - Suomi 1-0, Sainio pelasi koko ottelun. Lohkon päätöspelissä Sainio tuli vaihdosta 65. minuutilla Saksaa vastaan 0-3 tilanteessa. Lisämaaleja ei enää tullut. Kun Linda Sällström tuli vaihtoon 80.minuutilla, oli Sainio viimeinen Suomen EM-kotikisojen Turun puolivälierässä olleista pelaajista joka oli arvokisoissa kentällä. Kolme muuta Tinja-Riikka Korpela, Tuija Hyyrynen ja Anna Westerlund sairastuivat kesken turnauksen. Sainio ilmoitti Palloliiton tiedotteesa 15.8.2022 peliuran päättymisestä Maajoukkueessa 16.7.2022 pelattuun Suomi - Saksa 0-3 EM-alkulohkon otteluun. Kaikkiaan nuorten ja ikäluokkien sekä A-maajoukkueotteluita Sainiolle kertyi 101.
Peiuran ohella ja jälkeen
Jalkapallon ohella Sainio on pelannut salibandya naisten 3. divisioonassa. Sainio on osallistunut myös Triatlon kilpaiuihin. Erityisesti Sainio on toiminut YLE:n jalkapallolähetyksissä MM-kisat 2023 ja Kansallinen liiga otteluissa asiantuntijana.
Pelaajaura seura- ja maajoukkueissa
''Tilanne 22. lokakuuta 2022.'' Tilastossa päättyneen kauden 2022 aikaiset ottelut.
Nuorten arvokisat ja U-maaottelut
Peliminuuteissa on jonkinverran eroja eri lähteissä Fifa, Uefa, Palloliitto, DFB ja Ruotsin palloliitto tai HJK. U17 otteluissa peliaika 80 minuuttia.
Vaasan läänin itäinen vaalipiiri
Vaasan läänin itäinen vaalipiiri oli Suomen eduskuntavaalien vaalipiiri ensimmäisistä vaaleista vuoden 1958 vaaleihin asti. Vaalipiiri käsitti Vaasan läänin itäosan eli pääosan nykyistä Keski-Suomen maakuntaa ja lisäksi Vaasan läänin järviseudun ja osan Etelä-Pohjanmaata. Myös Virrat kuului tähän vaalipiiriin. Kun Keski-Suomi erotettiin omaksi läänikseen vuonna 1960, Vaasan läänistä muodostettiin yksi vaalipiiri. Vaasan läänin itäisen vaalipiirin jatkaja on Keski-Suomen vaalipiiri.
Vaalipiiriin kuuluneet kunnat olivat Alajärvi, Alavus, Evijärvi, Jyväskylä, Jyväskylän maalaiskunta, Kannonkoski, Karstula, Keuruu, Kinnula, Kivijärvi, Konginkangas, Kortesjärvi, Kuortane, Kyyjärvi, Lappajärvi, Laukaa, Lehtimäki, Multia, Petäjävesi, Pihjalavesi, Pihtipudas, Pylkönmäki, Saarijärvi, Sumiainen, Suolahti, Toivakka, Töysä, Uurainen,Viitasaari, Vimpeli, Virrat, Ähtäri, Äänekoski ja Äänekosken maalaiskunta.
Puolueiden kannatus
Ennen toisen maailmansodan päättymistä SDP oli Vaasan läänin itäisen vaalipiirin ylivoimaisesti suurin puolue. Vaaleissa 1907–1939 sosiaalidemokraatit saivat aina vähintään puolet paikoista. Laitavasemmisto ei onnistunut horjuttamaan SDP:n asemaa 1920-luvulla, mutta sotien jälkeen SKDL vei puolueelta useita paikkoja, ja Maalaisliitto nousi demareiden ohi suurimmaksi puolueeksi. Vasemmiston kokonaiskannatus säilyi kuitenkin ennallaan.
Suomalainen ja Nuorsuomalainen puolue saivat vaalipiiristä aina edustajia, mutta niiden seuraajat kokoomus ja edistys jäivät ajoittain paikoitta. Kokoomus jäi ilman edustajaa vaaleissa 1933 ja 1936, kun IKL vei oikeiston äänet.
Karlskogan kirkko
Karlskogan kirkko on kirkkorakennus Ruotsissa Karlskogan kunnan keskustaajamassa Karlskogassa.
Historia
Paikalle rakennettiin 1500-luvun lopussa pieni hirsikirkko, joka muodostaa nykyisen kirkon sakariston. Raudankäsittelytoiminnan vuoksi alueen väkimäärä alkoi kasvaa ja kirkko käydä pieneksi, jonka jälkeen sitä laajennettiin vaiheittain. Nykyiseen kokoonsa kirkko valmistui vuosina 1705–1706.
Arkkitehtuuri
Kirkko on ristin muotoinen ja sen julkisivut on peitetty punaisilla paanuilla. Paanut ovat erimuotoisia ja -näköisiä, koska kaikkien pitäjän talojen piti toimittaa sinne rakennusmateriaaleja. Sakaristossa on hyvin säilyneitä maalauksia vanhimman kirkon rakennusajalta ja ne on tehty suoraan hirsiin. Muuten kirkon sisätilat ovat muotoutuneet nykyisen kaltaisiksi erilaisten remonttien aikana.
S7 Airlines
PJSC Siberia Airlines on venäläinen lentoyhtiö, joka operoi nimellä S7 Airlines.
Yhtiö perustettiin toukokuussa 1992, muutama kuukausi Neuvostoliiton hajoamisen jälkeen. Sen kotipaikka on Moskova. Yhtiön solmukohtia ovat Novosibirskin kansainvälinen lentoasema, Domodedovon kansainvälinen lentoasema, Irkutskin lentoasema ja Tšeljabinskin lentoasema. Yhtiö liittyi lentoyhtiöallianssi Oneworldiin 15. marraskuuta 2010 ja erosi 19. huhtikuuta 2022 sekä lentoyhtiön että allianssin sopimuksen myötä johtuen Venäjän hyökkäyksestä Ukrainaan.
Lentoyhtiöllä on 98 konetta. Kohteiden määrä on 73.
Laivasto
thumb|200px|S7 Airlinesin [[Boeing 737.]] thumb|200px|S7 Airlinesin [[Iljušin Il-86 -kone.]] thumb|200px|Yhtiön omistama [[Boeing 737|Boeing 737-500 -kone.]]Yhtiön laivasto vuonna 2019:
Vuonna 2019 laivaston keski-ikä oli 10 vuotta.
Magic (Bruce Springsteen)
Magic on amerikkalaisen laulaja-lauluntekijä Bruce Springsteenin 15. studioalbumi, ja kaikkiaan ”Pomon” 21. albumi. Se julkaistiin vuonna 2007, 2. lokakuuta CD-versiona ja 25. syyskuuta vinyylinä. Albumi nousi Suomen virallisen listan sijalle 4.
Albumi on ensimmäinen The E Street Bandin kanssa viiteen vuoteen. Edellinen oli vuoden 2002 The Rising.
Kappaleet
Kaikki kappaleet kirjoittanut Bruce Springsteen.
Dâmbovița (piirikunta)
Dâmbovița on piirikunta Romanian Munteniassa. Piirikunnan pääkaupunki on Târgoviște. Sen pinta-ala on 4 054 km² ja siellä on noin 512 668 asukasta (vuonna 2014).
Maantiede
Piirikunnan pinta-ala on yhteensä 4 054 km². Alueella on kolmea eri maastonmuotoa: vuoristoa, ylänköä ja alankoa.
Dâmbovițan piirikunta rajautuu idässä Ilfovin ja Prahovan piirikuntiin, lännessä Argeșin piirikuntaan, pohjoisessa Brașovin piirikuntaan sekä etelässä Teleormanin ja Giurgiun piirikuntiin.
Väestö
Vuoden 2011 väestönlaskennan mukaan piirikunnassa oli 501 996 asukasta ja sen väestötiheys oli 134 asukasta neliökilometrillä. Se on tiheimmin asuttu piirikunta Romaniassa.
Piirikunnan asukkaista romanialaisia on 96 %, romaneja 3 %.
M/S Galaxy I
Galaxy I on 212 metriä pitkä ja 29 metriä leveä. Siinä on neljä Wärtsilän dieselmoottoria, joiden teho on yhteensä 26 240 kilowattia. Matkustajia laivaan mahtuu 2 800, ja hyttejä siinä on 795 kappaletta, yhteensä 2 139 hengelle. Henkilöautoja laivaan mahtuu 420 kerrallaan.
Galaxy I:n nimi muuttui huhtikuussa 2023, kun aluksen lippu muutettiin Latviaan ja alus rekisteröitiin Kyprokselle, sillä Kyproksen rekisterissä oli jo entuudestaan yksi Galaxy-niminen alus. Tämän myötä aluksen nimi muuttui muotoon M/S Galaxy I.
Galaxy I:n sisaralukset ovat M/S Baltic Princess ja M/S Baltic Queen. pienoiskuva|Galaxy I saapumassa Helsingin Länsisatamaan Tallink Cruise- brändin alaisena huhtikuussa 2007. pienoiskuva| M/S Galaxy I Tukholman saaristossa matkalla Turusta Maarianhaminan kautta Tukholmaan. Aluksen kyljessä sen alkuperäinen Silja Line -logo vuodelta 2008.
Hytit
alt=|pienoiskuva|M/S Galaxy Maarianhaminassa marraskuussa 2018. Kaikissa hyteissä on oma WC ja suihku
Käyttöhistoria
Tallink tilasi aluksen 28. lokakuuta 2004. Kölinlasku tapahtui 21. huhtikuuta 2005 ja vesillelasku 1. joulukuuta. Samana päivänä alus myös sai Galaxy-nimensä, kun Johanna-Iisebel Järvelill kastoi sen.
Telakoinnit ja huoltopäivät
Telakoinnit
Huoltopäivät
Kathleen Wynne
Kathleen O’Day Wynne (s. 21. toukokuuta 1953 Toronto, Ontario) on kanadalainen poliitikko. Hän toimi vuosina 2013–2018 Ontarion pääministerinä ja Ontarion liberaalipuolueen puheenjohtajana.
Wynnellä on kielitieteen maisterin tutkinto Toronton yliopistosta ja kasvatustieteen maisterin tutkinto Toronton yliopiston alaisesta OISE-instituutista. Hän on opiskellut myös Harvardin yliopistossa konfliktien sovittelua. Ennen poliittista uraansa hän kiersi kymmenen vuoden ajan Ontarion kouluissa opettamassa sovittelua ja työskenteli myös Toronton koululautakunnan jäsenenä.
Wynne valittiin ensimmäistä kertaa Ontarion parlamenttiin Don Valley Westin edustajana lokakuussa 2003. Vuonna 2006 hän nousi provinssin hallitukseen, jossa hän toimi opetusministerinä vuoteen 2010 asti ja liikenneministerinä 2010–2011. Tultuaan valituksi parlamenttiin kolmannelle kaudelle lokakuussa 2011 hän jatkoi tehtäviään ministerinä vastuullaan kunta-, kotitalous- ja alkuperäiskansoja koskevat asiat.
Tammikuussa 2013 Wynne valittiin Ontarion liberaalipuolueen johtajaksi ja pian tämän jälkeen Ontarion 25. pääministeriksi ja ensimmäiseksi naispääministeriksi. Kesäkuussa 2014 hänet valittiin pääministeriksi uudelle nelivuotiskaudelle liberaalien voitettua Ontarion parlamenttivaalit. Kesäkuussa 2018 liberaalit kärsi Ontarion parlamenttivaaleissa suuren tappion. Wynne ilmoitti heti vaali-iltana jättävänsä puoluejohtajan paikkansa. Hän jatkoi kuitenkin osavaltion parlamentin jäsenenä.
Wynne elää puolisoineen Pohjois-Torontossa. Hänellä on kolme lasta ja kaksi lastenlasta.
19 tuuman räkki
thumb|210px|Räkkiin voidaan kiinnittää standardimittaisia laitteita. 19 tuuman räkki on standardisoitu (EIA 310-D, IEC 60297 ja DIN 41494 SC48D) laiteteline tai -kaappi, johon voidaan asentaan nimensä mukaisesti 19 tuumaa (482,6 mm) leveällä etulevyllä varustettuja laitteita. Reunakiskojen välinen aukko on määritelty minimissään 17,72 tuuman eli 450mm leveäksi.
Teline voi yksinkertaisimmillaan koostua kahdesta pystysuorasta alumiiniprofiilista tai peltilistasta johon laitteet kiinnitetään etupaneelistaan. Yleisimmin räkki on kuitenkin kaappimainen muodostuen neljästä profiilista tai listasta, joiden varaan asennetaan syvyyssuunnassa kiskot tai hyllyt laitteiden sijoitusta varten. Tällöin kiskot tai hyllyt toimivat laitteiden kannattimina ja etupaneelikiinnityksen tehtävänä on lähinnä pitää laite paikallaan räkissä.
Räkkejä käytetään ammattimaisessa käytössä mm. tieto-, tietoliikenne- ja audiotekniikan sekä erilaisten mittalaitteiden ja instrumenttien kiinnitykseen. Lukuisista toisiinsa kytkettävistä laitteista saadaan räkkiin asennettuna selkeä kokonaisuus. 19 tuuman räkki on näistä yleisin ja muodostunut standardiksi esimerkiksi palvelinkoteloissa. 23 tuuman räkki on toinen yleinen koko.
U-yksikkö
Räkkiin kiinnitettävien laitteiden korkeutta mitataan käyttämällä U-yksikköä. Yhden räkkiyksikön korkeus on 44,45 mm (1,75 tuumaa). Yhden räkkiyksikön korkuista laitetta merkitään merkinnällä "1U", kahden yksikön korkuista laitetta merkinnällä "2U", jne. Laitteista, jotka vievät leveyssuunnassa vain puolen yksikön verran tilaa käytetään lisämerkintää "half-rack".
Vakka-Suomen seutukunta
Seutukuntaan ovat kuuluivat vuoteen 2007 asti Mietoinen ja Mynämäki. 1. tammikuuta 2007 Mietoinen yhdistyi Mynämäen kanssa ja samalla Mynämäki siirtyi Turun seutukuntaan.
Kuntaliitokset
Vakka-Suomessa on tehty neljä kuntaliitosta, joissa kaikissa on ollut kyse Uudenkaupungin ja jonkin sen naapurikunnan liitoksesta. Kaikki liitokset ovat ajalta ennen seutukunnan perustamista. Suluissa olevat vuosiluvut tarkoittavat vuotta, jolloin kuntaliitos tapahtui.
Väestönkehitys
Seuraavassa kuvaajassa on esitetty seutukunnan väestönkehitys viiden vuoden välein vuodesta 1975 lähtien. Käytetty aluejako on 1.1.2021 tilanteen mukainen.
Pelastaja
Pelastaja (Tru Calling) on yhdysvaltalainen televisiosarja, jota alettiin esittää Yhdysvalloissa Fox-verkossa 30. lokakuuta 2003. Sarjassa esiintyvät Eliza Dushku, Zach Galifianakis, Shawn Reaves sekä Jason Priestley.
Sarjan päähenkilö on Tru Davies, jonka apua kuolleet voivat pyytää. Kun Trulta on pyydetty apua, hän herää ja elää päivän toisen kerran. Ensimmäisen kauden lopulla ilmaantuu mukaan Jack Harper. Hän on Trun vastakohta: hänkin elää tarvittaessa päivän uudelleen ja pyrkii varmistamaan, että kuollut pysyy kuolleena.
Fox peruutti sen tuotannon kesken kauden ja esitti ainoastaan toisen tuotantokauden viisi jaksoa. Kuudes jakso oli jouluteemainen ja esitettiin ensimmäisen kerran vasta vuonna 2008. Suomessa sarjan molemmat tuotantokaudet esitti Subtv 12. lokakuuta 2004 ja 18. lokakuuta 2005 välisenä aikana.
Kumulaatio
Kumulaatio eli juttujen yhtyminen tarkoittaa, että samassa oikeudenkäynnissä tutkitaan ja ratkaistaan useita kanteita yhdessä. Tällä pyritään saavuttamaan oikeudenkäynnin päämäärä mahdollisimman nopeasti ja vähin kustannuksin (prosessiekonomia) sekä välttämään ristiriitaiset tuomiot. Kumulaatio esiintyy useassa muodossa sekä riita-asioiden että rikosasioiden oikeuskäsittelyssä. Kumulaatio edellyttää, että kanteet on nostettu samassa tuomioistuimessa ja tämä on toimivaltainen käsittelemään yhdistetytkin kanteet. Kumulaation edellytyksenä on yleensä myös se, että kanteet on nostettu ennen oikeudenkäynnin valmistelun päättymistä.
Kumulaatio riita-asiassa
Siviiliprosessissa eli oikeudenkäynnissä riita-asiassa kumulaation muotoja ovat
Kumulaatio rikosasiassa
Rikosasian oikeudenkäynnissä pääsääntönä on, että saman syytetyn eri rikoksista saamat syytteet käsitellään yhdessä (laki oikeudenkäynnistä rikosasioissa, 689/1997, 4:3). Samoin kumuloidaan eri syytettyjen samasta rikoksesta saamat syytteet (689/1997, 4:4). Lisäksi jos asian selvittämiselle on eduksi, voidaan eri syytettyjen eri rikoksia koskevat syytteet käsitellä yhdessä (689/1997, 4:5). Kumulaatiomahdollisuudet lisääntyivät, kun Suomessa 1990-luvun alkupuolella siirryttiin yhtenäisrangaistusjärjestelmään.
Adheesioprosessiksi kutsutaan oikeudenkäyntiä, jossa rikosasian yhteyteen kumuloidaan yksityisoikeudellinen vaatimus. Juttujen yhdistämisen edellytyksenä on se, että kanteet perustuvat yhteiseen tosiseikastoon (689/1997, 3 luku). Oikeudenkäyntimenettelyn selkeä pääsääntö on, ettei riita-asiaa ja rikosasiaa yhdistetä. Tätä kutsutaan erillisyys- eli separaatioperiaatteeksi. Tästä pääsäännöstä voidaan poiketa, kun toimitaan adheesioperiaatteen mukaisesti.
Raffaele La Capria
Raffaele La Capria (3. lokakuuta 1922 Napoli, Italia – 27. kesäkuuta 2022 ) on italialainen kirjailija ja elokuvakäsikirjoittaja.
La Capria kuvaa taitavasti rakennetuissa teoksissaan oman sukupolvensa saamattomuutta ja lyhytjänteisyyttä. Esseekokoelmissaan hän käsittelee synnyinkaupunkinsa Napolin kulttuuria. Hänen käsitellessään rakasta kotikaupunkiaan hänen tekstinsä ovat toisinaan essee- ja kertomakirjallisuuden välimaastossa.
La Caprian tuotannosta on julkaistu suomeksi novelli "Kaunis päivä" (suom. Veera Alanärä, teoksessa Italialaisia kertomuksia 1900-luvulta (2007); alkuteos "La bella giornata" teoksesta La neve del vesuvio).
La Capria teki yhteistyötä elokuvaohjaaja Francesco Rosin kanssa ja käsikirjoitti muun muassa Venetsian Kultaisella leijonalla palkitun Kaupungin valtiaan.
Cup-voittajien cup
Cup-voittajien cup oli UEFA:n järjestämä kansainvälinen cup-muotoinen jalkapallokilpailu Euroopan kansallisten cup-kilpailujen voittajajoukkueille. Esimerkiksi Suomea cupissa edustivat siis Suomen Cupin voittaneet joukkueet. Ensimmäisen kerran Cup-voittajien cupin voitosta pelattiin kaudella 1960–1961, ja viimeisen kerran 1998–1999, jonka jälkeen se yhdistettiin UEFA-cupiin. Vuonna 1973 perustettiin UEFA Super Cup, jonka finaalissa kohtasivat Cup-voittajien cupin ja Euroopan cupin voittajat.
Eniten Cup-voittajien cupin voittoja on Barcelonalla, joka voitti kilpailun neljä kertaa. Kilpailussa parhaiten menestynyt suomalaisseura oli Rovaniemen Palloseura, joka kaudella 1987–1988 selvisi puolivälieriin eli kahdeksan parhaan joukkoon. Ainoa cupin voittanut suomalaispelaaja oli Petri Tiainen Ajaxissa kaudella 1986–1987.
Aleksandra Kollontai
Aleksandra Mihailovna Kollontai (, o.s. Domontovitš, ; 31. maaliskuuta (J: 19. maaliskuuta) 1872 Pietari – 9. maaliskuuta 1952 Moskova) oli venäläinen marxilainen kirjailija, feministi ja diplomaatti. Hänestä tuli maailman ensimmäinen naispuolinen diplomaattiedustaja vuonna 1923, kun hänet nimitettiin Neuvostoliiton edustajaksi Osloon. Kollontai oli Neuvostoliiton täysivaltainen edustaja (vuodesta 1943 suurlähettiläs) Tukholmassa vuosina 1930–1945, missä asemassa hän toimi välittäjänä Suomen ja Neuvostoliiton rauhantunnusteluissa vuosina 1940 ja 1944.
Tausta
Aleksandra Domontovitšin äiti oli suomalaisen puutavarakauppiaan tytär Aleksandra Aleksandrovna, omaa sukua Masalin ja isä venäläinen keisarillisen armeijan kenraali Mihail Aleksejevitš Domontovitš. Kesät perhe vietti Aleksandran äidinisän Aleksander Masalinin maatilalla Kuusaan hovissa Muolaassa. Aleksandra Kollontai (Šura) valmistui opettajaksi ja oli 1800-luvun lopulla lyhyen aikaa naimisissa pikkuserkkunsa, insinööriupseeri Vladimir Kollontain kanssa. He saivat vuonna 1893 pojan, Mihailin.
Vallankumouksellinen
Aleksandra Kollontai ryhtyi kokopäivätoimiseksi kirjailijaksi ja vallankumoukselliseksi. Hän oli kommunistinen feministi ja näki, että vain kommunismi voisi vapauttaa naiset. Vuonna 1898 hän matkusti Zürichiin Sveitsiin opiskelemaan. Palattuaan 1903 hän kirjoitti tutkimuksen Suomen työläisten elämää. Venäjän sosiaalidemokraattisen työväenpuolueen hajottua menševikeiksi Juli Martovin johdolla ja bolševikeiksi Vladimir Leninin johdolla 1903, Kollontai ei myötäillyt kumpaakaan osapuolta. Bolševikkeihin hän suhtautui epäluuloisesti ja liittyi viimein menševikkeihin.
Kollontai joutui pakenemaan ulkomaille vuonna 1908. Ensimmäisen maailmansodan syttyessä hän oli Tirolissa valmistelemassa kansainvälistä naisten kongressia Wienissä. Karl Liebknecht sai järjestettyä hänet puolueettomiin maihin sodan alta. Hän liittyi bolševikkeihin 1914 palatessaan Venäjälle.
Asema Neuvostoliitossa
Kollontai valittiin bolševikkien keskuskomiteaan vuoden 1917 elokuussa ja hänestä tuli sosiaalisen hyvinvoinnin kansankomissaari (ministeri). Vuonna 1919 hän perusti Ženotdelin, ”naisten osaston”, joka taisteli lukutaidottomuutta vastaan ja koulutti naisia vallankumouksen mukanaan tuomista uusista avioliitto-, koulutus- ja työlaeista. Vuonna 1920 hänet nimitettiin Neuvostoliiton kommunistisen puolueen naisjaoston johtajaksi ja seuraavana vuonna Kominternin naisasiain sihteeriksi, josta hän joutui lopulta eroamaan mielipiteidensä vuoksi.
Kollontaista tuli kommunistisen puolueen sisäinen kriitikko, ja hän muodosti yhdessä ystävänsä Aleksandr Šljapnikovin kanssa vasemmistolaisen ryhmän puolueessa, nimeltä ”Työläisten oppositio”. Lenin kuitenkin hajotti ryhmän, ja Kollontai jäi poliittisesti tuuliajolle.
Stalinin saatua vallan hän nimitti Kollontain ulkomaille diplomaatiksi – Kollontai oli uranuurtaja: ensimmäinen nainen suurlähettiläänä koko maailmassa. Hänet nimitettiin ensin kauppa- ja diplomaattiedustajaksi Norjaan (1923–1926), sitten Meksikoon (1926–1927), josta palasi Norjaan 1927–1930). Vuonna 1930 hän sai siirron Tukholmaan, jossa toimi vuoteen 1945 asti. Hän oli myös mukana Neuvostoliiton lähettämässä edustajistossa YK:n perustamisessa. Ulkomailla hänellä ei ollut vaikutusvaltaa Neuvostoliiton sisäisiin asioihin. Hän toimi diplomaattisena välittäjänä maissa, joiden kautta Neuvostoliitto pystyi hankkimaan tarvitsemiaan kriittisiä tuotteita, esimerkiksi toisen maailmansodan aikana SKF:n kuulalaakereita, joiden päävientikohde oli Saksa. Ulkomaantyönsä ansiosta hän säilyi yhtenä harvoista vanhoista bolševikkijohtajista sivussa Stalinin puhdistuksista ja teloituksista. Vuonna 1945 Kollontai sairastui ja palasi Neuvostoliittoon. Hän kuoli vuonna 1952.
Muuta
Kollontain ajatukset seksuaalisuudesta herättivät aikanaan paljon huomiota. Kuuluisassa kirjoituksessaan Theses on Communist Morality in the Sphere of Marital Relations (1921) hän toteaa seksuaalisuuden olevan ihmisen luonnollinen tarve siinä missä nälkä ja janokin. Tämä vapaan rakkauden kannatus herätti pahennusta laajalti. Lännessä kirjoituksia tulkittiin väärin, ja niiden perusteella väitettiin naisten tulleen sosialisoiduiksi Neuvostoliitossa. Lenin puolestaan piti Kollontain ajatuksia epäsosialistisina.
Kollontai ehdotti lisäksi kollektiivista kasvatusta ja kollektiivisia asuntoja, mutta hänen suunnitelmansa hylättiin utopistisina.
Aleksandra Kollontai ja Suomi
Kollontai osallistui SDP:n puoluekokoukseen 25–27.11.1917 yhdessä Stalinin kanssa. Komissaari Stalinin tehtävä bolsevikkihallituksen edustajana oli antaa pontta Leninin innokkaille kehotuksille ja saada SDP:n johtajat uskomaan, että heidän velvollisuutensa oli ottaa valta käsiinsä.
Johtuen suuresta työtaakasta Kollontai ehdotti Leninille vetäytymistä lepäämään. Tämän seurauksena toteutui Leninin matka Suomeen, Halilan parantola alueelle 6–10.1.1918.
Aleksandra Kollontain valtuuskunta vieraili Helsingissä 19. helmikuuta 1918 tilanteessa, jossa Venäjän itärintama oli pettänyt. Kollontain puheista kävi ilmi että hän tiesi tovereiden edellisenä iltana luovuttaneen Suomen Saksan etupiiriin ja samalla Suomen vallankumouksen. Kollontai selitti asian: ”Se on vain manööveri: tarkoitus on, että kun tulee parempi tilaisuus, voidaan taistelu aloittaa uudestaan imperialismia vastaan.”
pienoiskuva|Aleksandra Kollontai työhuoneessaan Tukholmassa vuonna 1943. Kollontai oli suhdetoimintanainen, jonka tehtävänä oli vakuuttaa Suomen ja Ruotsin johto sekä muutkin uskomaan Neuvostoliiton rauhanhankkeita 1944 ja osoittaa Stalinin olevan tosissaan niiden suhteen. Uskottavuudella pyrittiin todellisuudessa hankkimaan myönnytyksiä Neuvostoliiton hyväksi. Jatkosodan loppuvaiheessa lähettiläs toimi houkutuslintuna, joka loi jatkuvasti sellaisia ylisuuria odotuksia rauhanehtojen suhteen, jotka osoittautuivat myöhemmin todellisissa neuvotteluissa perättömiksi.
Kollontain ja neuvostojohdon yhteistoiminta oli kovaa psykologista peliä, jonka tarkoituksena oli saavuttaa tiukka ote Suomesta ja edesauttaa myöhemmin maassa toteutettavaa vallankumousta.
Neuvostojohto levitti Kollontain välityksellä lehdistölle itsestään myös maltillista käsitystä, jonka toivottiin leviävän julkisuuteen ympäri maailmaa.
Stalin oli hyvin tyytyväinen Kollontain toimintaan Tukholman-lähettiläänä ja toimitti tälle kiitoksen lokakuussa 1944. Myös Andrei Ždanov kiitti 24. lokakuuta 1944 Kollontaita erinomaisesta työstä Neuvostojohdon hyväksi. NKVD katsoi lähettilään laadullisesti toimineen onnistuneesti annetussa tehtävässä.
Emppu Pulliainen
Emppu Pulliainen (s. 17. elokuuta 1989 Jyväskylä) on suomalainen jääkiekkoilija, joka pelaa Mestis-joukkue KeuPa HT:ssä. Hän on pelipaikaltaan vasen laitahyökkääjä.
Aleksandra Kollontai
Aleksandra Kollontai ja Suomi
Kollontain suhdeverkosto Tukholman-lähettiläänä:
Emppu Pulliainen
Ura
Pulliainen on JYPin kasvatti. Hän siirtyi juniorina sittemmin Palokan Kiekkoon. Pulliainen siirtyi B-juniori-ikäisenä Diskokseen kaudeksi 2005–2006. Kaudella 2006–2007 hän oli B-nuorten I-divisioonassa joukkueensa paras pistemies ja maalintekijä tehoilla 16+13=29. Kaudella 2007–2008 Pulliainen debytoi miesten peleissä pelattuaan neljä ottelua Suomi-sarjajoukkue D-Kiekossa. Kaudella 2009–2010 hän jakoi Diskoksen A-nuorten sisäisen maalipörssin voiton sekä A-nuorten I-divisioonan karsinnoissa viidellä osumallaan Lauri Jurvakaisen kanssa että A-nuorten I-divisioonan runkosarjassa 12 osumallaan Janne Myllymäen kanssa.
Kaudeksi 2010–2011 Pulliainen siirtyi uudelleen III-divisioonassa aloittaneeseen Diskoksen miesten joukkueeseen. Hän oli joukkueen paras pistemies ja maalintekijä tehoilla 15+12=27. Diskos nousi II-divisioonaan, jossa Pulliainen oli joukkueen paras pistemies ja syöttäjä tehoilla 13+26=39. Kaudella 2011–2012 hän oli Diskoksen paras syöttäjä 12 syöttöpisteellään. Pulliainen oli kauden päätteeksi nostamassa joukkuetta Suomi-sarjaan. Kaudella 2012–2013 hän oli Diskoksen paras pistemies ja maalintekijä tehoilla 19+18=37 ja Pulliainen jakoi myös joukkueen sisäisen syöttöpörssin voiton Petteri Ikosen kanssa. Diskos putosi kauden päätteeksi kuitenkin takaisin II-divisioonaan. Kesken kauden 2013–2014 joukkue lainasi Pulliaisen Mestis-joukkue JYP-Akatemiaan, jossa hän pelasi kauden loppuun ja jäi 18 pelaamassan runkosarjaottelussa ilman tehopisteitä.
Elokuussa 2014 Pulliainen siirtyi try-outille Mestiksen nousijajoukkue KeuPa HT:hen. Hän sai syyskuussa joukkueeseen kauden 2014–2015 kattavan jatkosopimuksen. Pulliaisen ensimmäinen kokonainen kausi Mestiksessä toi 52 runkosarjaottelussa tehot 13+9=22 ja neljässä playoff-ottelussa yhden maalin. Hän oli runkosarjassa KeuPan kolmanneksi paras maalintekijä. Kaudella 2015–2016 Pulliainen oli tehoilla 12+15=27 joukkueen kolmanneksi paras maalintekijä ja neljänneksi paras pistemies. Pudotuspeleissä hän jakoi viidellä syöttöpisteellään KeuPan sisäisen syöttöpörssin voiton kolmen muun pelaajan kanssa. Kaudella 2016–2017 Pulliainen teki Mestiksen yhden kauden piste-ennätyksensä tehoilla 14+18=32, joilla hän oli joukkueensa toiseksi paras pistemies Samuel Salosen jälkeen.
Kaudeksi 2017–2018 Pulliainen siirtyi vuoden mittaisella sopimuksella Ranskan Ligue Magnusin Chamois de Chamonixiin. Hän teki miesten pääsarjadebyyttinsä näin ollen runkosarjan avauskierroksella 12. syyskuuta 2017 Dragons de Rouenia vastaan. Ensimmäisen miesten pääsarjamaalinsa Pulliainen teki 3. marraskuuta 2017 Image Club d’Épinalia vastaan. Kaikkiaan hänen ensimmäinen pääsarjakautensa toi 33 runkosarjaottelussa tehot 5+4=9 ja kuudessa karsintasarjan ottelussa tehot 1+2=3.
Pulliainen palasi kaudeksi 2018–2019 Suomeen ja siirtyi Suomi-sarjajoukkue Liikunnan Riemuun. Tammikuussa 2019 joukkue lainasi hänet KeuPa HT:n Mestis-joukkueeseen. Siirtotakarajalla helmikuussa Pulliaisen sopimusta jatkettiin kauden loppuun. Pulliainen voitti kauden päätteeksi Mestis-hopeaa.
Koston liekki
Koston liekki (Man on Fire) on Tony Scottin ohjaama elokuva vuodelta 2004. Se pääosissa ovat Denzel Washington, Dakota Fanning, Marc Anthony, Christopher Walken ja Mickey Rourke. Elokuva perustuu löyhästi A. J. Quinnellin romaaniin Man on Fire.
Koston liekin budjetti oli noin 70 miljoonaa dollaria. Elokuva tuotti maailmanlaajuisesti yhteensä noin 130,3 miljoonaa.
Arvioita
Turun Sanomien Päivi Valotie kirjoitti Koston liekin olevan arvoiltaan arveluttavan lajityyppinsä parissakin aivan kauhean epämiellyttävä. Vastenmielisintä on hänestä se, miten väkivaltaa ja oman käden oikeutta ylistävä ideologia perustellaan kidnapatun lapsihahmon kautta: ”Jälleen kerran Hollywood näyttääkin julistavan yhtään häpeilemättä sitä, että silmä silmästä ja hammas hampaasta -periaatteen noudattaminen on suorastaan välttämättömyys.” Sen sijaan Elitisti-sivuston Ilja Rautsille se oli liiasta pituudestaan ja sisällön heppoisuudestaan huolimatta varsin mieluisaa katsottavaa ja Tony Scottin vahvin elokuva sitten True Romancen (1994): ”Perustrilleriä pari astetta rankemman yleisasenteen, ohjaajan rymistelykeinojen sekä päätähden karismaattisen roolityön ansiosta elokuvaan uppoutuu helpolla.”
Sebastian Lauritzen
Sebastian Lauritzen (s. 13. syyskuuta 1983 Sundsvall, Ruotsi) on uransa loukkaantumiseen vuonna 2017 lopettanut ruotsalainen jääkiekkoilija, joka pelasi viimeksi kotimaansa toiseksi korkeimmalla sarjatasolla HockeyAllsvenskan-joukkue Timrå IK:ssa. Hän oli pelipaikaltaan vasen laitahyökkääjä.
Seuraura
Lauritzen on Njurunda SK:n kasvatti. Hän pelasi myöhemmät juniorivuotensa kuitenkin Timrå IK:ssa. Lauritzen oli kaudella 2000–2001 seuran J18-joukkueen paras syöttäjä ja jakoi sisäisen pistepörssin voiton Patrik Norrbomin ja Alexander Håkanssonin kanssa tehoilla 5+13=18. Kaudella 2001–2002 hän voitti Timrån J20-junioreiden sisäisen pistepörssin ja ylsi myös jaettuun sisäisen maali- ja syöttöpörssin voittoon tehoilla 19+13=32. Lauritzen debytoi samalla kaudella myös seuran miesten joukkueessa pelattuuaan yhden Kvalserien-ottelun. Kaudella 2002–2003 hän pelasi kauden aikana kahdeksan Elitserien-ottelua ilman tehopisteitä. Lauritzen pelasi kauden aikana myös yhden ottelun lainalla sarjatasoa alempana Allsvenskanin IF Sundsvall Hockeyssa, jossa hän vietti kokonaan kaksi seuraavaa kautta. Kaudella 2004–2005 Lauritzen oli joukkueen toiseksi paras pistemies tehoilla 19+16=35. Kevään 2005 Kvalserien AS:ssä hän oli Sundsvallin paras pistemies ja syöttäjä tehoilla 3+6=9.
Kaudeksi 2005–2006 Lauritzen siirtyi jatkamaan Allsvenskan-uraansa Bofors IK:hon. Hän eteni joukkueen kanssa aina Kvalserieniin asti, mutta Bofors jäi lopulta kuitenkin ilman sarjanousua Elitserieniin. Kaudella 2006–2007 Lauritzen oli joukkueen paras syöttäjä ja kolmanneksi paras pistemies tehoilla 9+22=31. Kaudeksi 2007–2008 hän siirtyi kaksivuotisella sopimuksella Elitserien-joukkue Linköpings HC:hen. Lauritzen lainattiin elokuussa 2007 kuitenkin Allsvenskanin Växjö Lakersiin, jossa hän pelasi lähes koko kauden. Lauritzen pelasi kauden aikana kaksi Elitserien-ottelua.
Kaudella 2008–2009 Lauritzen ehti pelata Linköpingissä 12 Elitserien-ottelua tehden yhden syöttöpisteen, kunnes hän siirtyi lokakuussa 2008 kevääseen 2010 ulottuneella sopimuksella samassa liigassa pelaavaan Brynäs IF:ään. Lauritzen voitti joukkueen sisäisen tehotilaston lukemalla +10. Yhteensä hänen ensimmäinen kokonainen Elitserien-kautensa toi 48 runkosarja- ja neljässä playoff-ottelussa tehot 5+13=18. Kaudella 2009–2010 Lauritzen teki runkosarjassa 25 tehopistettä ja jakoi kevään 2010 pudotuspeleissä kolmella syöttöpisteellään Brynäsin sisäisen pistepörssin voiton kolmen muun pelaajan kanssa. Maaliskuussa 2010 hän teki kaksivuotisen jatkosopimuksen joukkueen kanssa.
Syyskuussa 2015 Lauritzen siirtyi kauden 2015–2016 kattaneella sopimuksella SM-liigajoukkue Kalevan Pallon riveihin. Lokakuussa 2015 hän loukkasi polvensa kaaduttuaan Ilveksen Markus Jokisen taklauksesta ja joutui pariksi viikoksi sivuun. Jokinen sai tilanteesta kahden minuutin rangaistuksen kampituksesta. Lauritzen ei näin ollen päässyt pelaamaan KalPassa otteluakaan Mestarien liigassa. Hän teki 41 runkosarjaottelussa tehot 5+6=11. Lauritzenin otteita ulkomaalaisvahvistuksena myös kritisoitiin ajoittain, mutta hänen tehokkuutensa lisääntyi kevätkaudella ja Lauritzen oli ensimmäisellä pudotuspelikierroksella kahdella osumallaan KalPan paras maalintekijä. Hän teki 12. maaliskuuta 2016 Pelicansia vastaan pelatun ottelusarjan ensimmäisen ottelun voittomaalin ylivoimalla jatkoajalla ajassa 65.01. Jari Pulliainen valitsi Lauritzenin ottelun Alumnien tähtien ykköstähdeksi. Pelicans kuitenkin voitti koko ottelusarjan voitoin 2–1 ja eteni puolivälieriin.
Lauritzen joutui lopettamaan uransa vuonna 2017 saatuaan aivotärähdyksen harjoituksissa oman joukkueen pelaajan taklauksesta.
Maajoukkueura
Lauritzen pelasi Ruotsin A-maajoukkueessa kuusi ottelua.
RKO Pictures
RKO (Radio-Keith-Orpheum) Pictures oli yhdysvaltalainen elokuvatuotanto- ja jakeluyhtiö.
RKO syntyi, kun Keith-Albee-Orpheum (KAO) -teatteriketju ja Joseph P. Kennedyn Film Booking Offices of America (FBO) -studio yhdistyivät Radio Corporation of American (RCA) alaisuuteen lokakuussa 1928.
Yhtiön tuotantopäällikkönä toimi vuosina 1931–1933 David O. Selznick. RKO:n tunnetuimpia näyttelijöitä olivat Fred Astaire ja Ginger Rogers, ja sen tunnetuimpia elokuvia esimerkiksi King Kong (1933) ja Citizen Kane (1941). Yhtiön suurimmaksi menestyselokuvaksi nousi Pyhän Maarian kellot (1945). Vuosi 1946 oli yhtiön historian tuottoisin.
Miljardööri Howard Hughes osti RKO:n vuonna 1948. Hän myi yhtiön General Teleradiolle vuonna 1955. Sen jälkeen yhtiön elokuvat floppasivat. Yhtiö lopetti elokuvien tekemisen vuonna 1957, ja sen studiot muutettiin televisiostudioiksi.
Neferhotep I
pienoiskuva|pysty|Neferhotep I:n [[rintakuva, Chicagossa, Oriental Institutessa.]] Neferhotep I oli Egyptin faarao  vuoden 1730 eaa. tienoilla. Hän kuului kolmanteentoista dynastiaan. Neferhotep eli samaan aikaan Hammurabin kanssa. Neferhotep nousi valtaan veljensä Sobekhotep III:n seuraajana.
Kieran Read
Kieran Read (s. 26. lokakuuta 1985 Papakura) on uusiseelantilainen rugby union -pelaaja, joka edustaa ITM Cup -seura Canterburyä ja Super Rugby -seura Crusadersia. 193 senttimetriä pitkä ja 111 kilogrammaa painava Read kuuluu myös Uuden-Seelannin rugby union -maajoukkueeseen. Pelipaikaltaan hän on pelaaja 8 tai flänkkeri.
Read on edustanut kotimaansa ITM Cupin Canterbury Rugby Football Unionia vuodesta 2006 lähtien. Hän on voittanut seuran kanssa ITM Cupin kuudesti peräkkäin vuosina 2008-2013. Kansainvälisen Super Rugby -sarjan uusiseelantilaiseen Crusaders-joukkueeseen Read on kuulunut vuodesta 2007 lähtien. Hän voitti mestaruuden vuonna 2008.
Uuden-Seelannin rugby union -maajoukkueessa Read debytoi marraskuussa 2008 Skotlantia vastaan. Hän oli mukana voittamassa vuosien 2011 ja 2015 maailmanmestaruuksia.
Loppuvuodesta 2013 Read valittiin vuoden parhaaksi rugby union -pelaajaksi maailmassa.
Sergej Milinković-Savić
Sergej Milinković-Savić (, s. 27. helmikuuta 1995 Lleida, Espanja) on serbialainen jalkapalloilija, joka edustaa Saudi-Arabian valioliigassa pelaavaa Al-Hilalia. Oikeajalkainen Milinković-Savić on pelipaikaltaan keskikenttäpelaaja.
Seurajoukkueura
Milinković-Savić aloitti uransa Serbian superliigan FK Vojvodinassa, jossa hän pelasi kaudella 2013–2014 13 ottelua tehden kolme maalia ja voittaen Serbian cupin. Heinäkuussa 2014 hän siirtyi Belgian Jupiler Pro Leaguen KRC Genkiin, jossa hän pelasi 24 ottelua tehden viisi maalia.
Elokuussa 2015 Milinković-Savić siirtyi Italian Serie A:n Lazioon. Hän teki debyyttinsä Serie A:ssa samassa kuussa Bolognaa vastaan. Kaudella 2017–2018 hän teki 35 Serie A -ottelussa 12 maalia.
Kaudella 2018–2019 Milinković-Savić voitti Lazion joukkueessa Italian cupin ja teki maalein 2–0 päättyneessä loppuottelussa joukkueensa ensimmäisen maalin.
Muuta
Milinković-Savić syntyi Espanjassa, jossa hänen isänsä, bosniahertsegovinalaissyntyinen Nikola Milinković pelasi tuolloin jalkapalloa. Myös Milinković-Savićin pikkuveli, Vanja Milinković-Savić on ammattilaisjalkapalloilija, pelipaikaltaan maalivahti, ja alle 20-vuotiaiden maailmanmestari.
Saavutukset
FK Vojvodina
SS Lazio
Serbia
Gary Larson
Gary Larson (s. 14. elokuuta 1950 Tacoma, Washington, Yhdysvallat) on yhdysvaltalainen pilapiirtäjä, joka tunnetaan Kaukana poissa -sarjan tekijänä.
Elämä ja ura
Larson syntyi Washingtonissa vuonna 1950. Hän soitti lukioaikoina kitaraa ja banjoa. Hän luki Washingtonin osavaltionyliopistosta viestinnän tutkinnon.
Työskennellessään musiikkiliikkeessä Larson alkoi piirrellä pilakuvia, ja hän lähetti vuonna 1976 kuusi piirrostaan seattlelaiseen sanomalehteen. Vuonna 1979 Larsonin piirroksia julkaistiin Seattle Times -lehdessä nimellä Nature’s Way. Kun kalifornialainen San Francisco Chronicle alkoi syndikoida Nature’s Wayta, se antoi sarjalle nimeksi The Far Side (suomeksi Kaukana poissa tai Harhama). Sarjasta tuli hyvin suosittu, ja Larson teki sitä tammikuuhun 1995 saakka, jolloin sitä julkaisi yli 1 900 sanomalehteä. Larson lopetti sarjan, koska ajatteli sen jo toistavan itseään. Sen jälkeen Larson on julkaissut useita pilapiirroskokoelmia kirjana, ja hänen suosionsa on säilynyt. Kaukana poissasta tehtiin animaatioelokuvat vuosina 1994 ja 1997.
Larson julkaisi vuonna 2020 kolme uutta pilapiirrosta 25 vuoden tauon jälkeen. Ne ovat samantyylisiä kuin Larsonin vanhatkin piirrokset, mutta Larson teki ne digitaalisella piirtoalustalla eikä kynällä.
Larsonin tyyliä on kutsuttu surrealistiseksi. Hänen ihmisenkaltaiset eläinhahmonsa esimerkiksi asuvat usein taloissa aitojensa suojissa.
Larson on saanut muun muassa Newspaper Panel Cartoon -palkinnon 1985 ja 1988 sekä Reuben-palkinnon 1990 ja 1994. Hänen mukaansa on nimetty hyönteiset Strigiphilus garylarsoni, Serratoterga larsoni ja Garylarsonus.
Larson meni naimisiin vuonna 1987. Hän harrastaa musiikkia ja ympäristönsuojelua.
Etnologia
Etnologia eli kansatiede on ihmisyhteisön henkisen ja aineellisen kulttuurin tutkimusta.
Etnologia tutkii antropologian tapaan arkielämän kulttuuria ja sen muutosta. Etnologia kuitenkin eroaa antropologiasta siten, että se keskittyy usein kotimaisiin tai muuten kulttuurisesti läheisiin tutkimuskohteisiin.
Etnologit tulkitsevat inhimillistä kulttuuria kenttätyön menetelmin ruohonjuuritasolta käsin. Alan tutkimusmenetelmiä ovat haastattelut, osallistuva havainnointi, tekstiaineistojen analyysi, kriittinen ja holistinen lähestymistapa sekä kontekstualisointi. Tutkimuskohteita pyritään aina tarkastelemaan laajempaa kulttuurista taustaansa vasten.
Etnologit voivat tutkia etnisyyttä, uskontoja, sukupuolijärjestelmää, muistitietoa, kulttuuriperintöä ja ideologioita sekä teknologian käyttöä ja merkityksiä, maahanmuuttoa, kansainvälisiä kehityskysymyksiä ja sosiaalipalveluja. Tutkimuksen näkökulmissa voi painottua esimerkiksi tutkimuksen yhteiskunnallisuus. Etnologian ajallinen ulottuvuus on laaja: tutkimusta voi tehdä historiallisista aiheista tai keskittyä nykyaikaan.
Etnologit ovat arjen kulttuurin asiantuntijoita. He työskentelevät laajasti eri aloilla kuten projekti- ja kehitystyössä julkisella sektorilla, palvelumuotoilun parissa yksityisellä sektorilla sekä erilaissa järjestöissä ja seuroissa. Etnologit työllistyvät muun muassa museo- ja arkistoalalle, maahanmuuttoon liittyviin tehtäviin, kansainvälisiin ja kotimaisiin järjestöihin sekä yrityksiin. Työnimikkeitä ovat esimerkiksi: tutkija, museoamanuenssi, museotoimenjohtaja, yksilövalmentaja maahanmuuttajille, tohtorikoulutettava, toiminnanjohtaja, toimittaja, lasten osallisuussihteeri, tuottaja, asiakkuuspäällikkö (kehitysyhteistyön sektori) sekä kouluttaja (maahanmuuttajatyö).
Tutkimushistoria
Eurooppalaisen etnologian tutkimusperinteen taustalla on aiempi kansatieteellinen traditio joka tunnettiin saksankielisessä Euroopassa nimellä Volkskunde ja Ruotsissa nimellä folklivsforskning. Amerikkalainen etnologia sen sijaan kehittyi antropologian osa-alueena. 1900-luvun loppupuolella antropologian vaikutus kuitenkin kasvoi myös eurooppalaisessa kansatieteessä ja samalla etnologia yleistyi oppiaineen nimenä.
Metal Gear Solid Original Game Soundtrack
Metal Gear Solid Original Game Soundtrack on soundtrack PlayStationille julkaistulle Metal Gear Solidille.
Levystä julkaistiin kolme versiota, joista ensimmäisestä puuttui kappale "Metal Gear Solid Control Mix". Rajoitettu japanilainen julkaisu ja eurooppalainen julkaisu julkaistiin pahvikotelossa. Nykyistä japanilaista versiota ei myydä pahvipakkauksessa.
Molukkienparatiisikalastaja
Koko ja ulkonäkö
Linnun pituus normaalisti 28 senttimetriä. Väritykseltään se on sinivalkomusta ja nokka on oranssi. Sillä on poikkeuksellisen pitkät pyrstösulat ja se liittynee soitimeen.
Elinympäristö
Lintu elelee metsissä ja on mielellään oksistossa tähyilemässä saalista, joita ovat pääasiassa tuhatjalkaiset ja liskot.
Ravinto
Linnun ravintoon kuuluu tuhatjalkaiset, liskot sekä hyönteiset. Lintu voi kaivaa maan pintakerrosta löytääkseen matoja.
Potilasjärjestö
Potilasjärjestö eli potilasyhdistys on yhdistys, joka hyväksyy jäsenikseen ihmisiä, joilla on tietty vamma tai sairaus, ja jonka tarkoituksena on edistää jäsentensä etuja ja kyseisen vamman tai sairauden ehkäisemistä ja hoitoa. Laajemmassa mielessä potilasjärjestöksi sanotaan myös sellaista yhdistystä, joka hyväksyy jäsenikseen potilaiden omaisia tai muita yhdistyksen tarkoituksesta kiinnostuneita. Potilasjärjestöt toimivat vahvasti vapaaehtoisten pyörittäminä, sillä järjestöjen toiminnassa oli vuoden 2003 tietojen mukaan mukana noin 180 000 vapaaehtoista. Palkattuja työntekijöitä eri järjestöillä oli tuolloin yli 32 000.
Anna-Maria Tallgren
Anna-Maria Christina Tallgren (4. heinäkuuta 1886 Ruovesi – 12. maaliskuuta 1949 Helsinki) oli suomalainen esseisti, arvostelija ja suomentaja.
Henkilötiedot
Tallgren syntyi rovasti Ivar Markus Tallgrenin ja Jenny Maria Montinin perheeseen. Kielentutkija O. J. Tuulio ja arkeologian professori A. M. Tallgren olivat hänen veljiään. Suoritettuaan yhteiskoulun Helsingin vanhassa suomalaisessa tyttökoulussa 1906 hän teki opintomatkoja Ranskaan, Italiaan ja Englantiin. Tallgren toimi Helsingin Sanomien kirjallisuustoimittajana 1910–1925, Valvojan toimituskunnan jäsenenä 1913–1922 ja Valtion kirjallisuuden asiantuntijalautakunnassa 1918–1925. Lisäksi hän oli dramaturgina Turun Teatterissa 1928–1929 ja Kansallisteatterin kirjallisena neuvonantajana 1931–1935. Hänet muistetaan keskeisenä vaikuttajana suomalaisessa kirjallisuudessa 1910- ja 1920-luvuilla.
Tallgren vihittiin vuonna 1944 arkkipiispa Erkki Kailan (1867–1944) kanssa. Avioliitto oli Kailan toinen. Tallgren otti avioliiton solmittuaan käyttöön sukunimen Tallgren-Kaila.
City of Westminster
Kaupunginosa luotiin vuonna 1965, kun Westminsterin, Paddingtonin ja St Marylebonen kaupunkipiirit yhdistettiin. Sen jälkeen Westminster sai kaupunginoikeudet, joita piti ennen hallussaan pienempi Westminsterin metropolihallintopiiri.
Syvä etelä
thumb|300px|Etelävaltiot Yhdysvaltain kartalla. Syvä etelä punaisella, osavaltiot, jotka joskus lasketaan syvään etelään oranssilla. Loput etelävaltioista keltaisella. Syvä etelä on kulttuurinen ja maantieteellinen alue Yhdysvaltain etelävaltioissa. Historiallisesti alueeseen laskettiin ne osavaltiot, jotka ennen sisällissotaa olivat eniten riippuvaisia puuvillatuotannosta, jossa käytettiin afroamerikkalaisia orjia. Usein alueen osavaltioita kutsutaan myös puuvillaosavaltioiksi (engl. Cotton States), sen takia, että puuvilla oli syvän etelän pääasiallinen rahakasvi.
Syvään etelään lasketaan yleensä kuuluvan Louisiana, Mississippi, Alabama, Georgia ja Etelä-Carolina.
Laki sähköisistä allekirjoituksista
Laki sähköisistä allekirjoituksista oli 24. tammikuuta 2003 säädetty laki, joka tuli voimaan 1. helmikuuta. Lain tarkoituksena on selkiyttää sähköisten allekirjoitusten käyttöä, tarjontaa ja palvelujen tarjoajien velvollisuuksia muun muassa tietosuojan osalta. Lain mukaan sähköinen allekirjoitus on yhtä pätevä kuin perinteinen allekirjoitus.
101 dalmatialaista
101 dalmatialaista voi tarkoittaa seuraavia asioita:
Laki sähköisistä allekirjoituksista
Laki sähköisestä allekirjoituksesta on kumottu lailla vahvasta sähköisestä tunnistamisesta ja sähköisistä luottamuspalveluista (617/2009), joka tuli voimaan 1.9.2009.
Vaaratiedote
thumb|Väestöhälytin Ruotsissa
Vaaratiedote on viranomaisten lähettämä, vaaratilanteesta, uhasta tai onnettomuudesta annettava varoitus tai toimintaohje.
Vaaratiedotteet Suomessa
Viranomainen voi antaa vaaratiedotteen tilanteissa, joissa väestöä on varoitettava hengen- tai terveysvaarasta tai kun ilmenee vaara merkittävälle omaisuuden vaurioitumiselle tai tuhoutumiselle. Vaaratiedote voidaan antaa myös, kun vaaratilanne on ohi.